**Hongqi-flagskibet E-HS9 er prissat**

**De 15 Hongqi-forhandlere i Danmark og på Færøerne er nu klar til at byde kunderne velkommen og inviterer til at opleve den nye luksusbil E-HS9 bag rattet. E-HS9 fås i fire forskellige udstyrsvarianter og har en frapris på 795.000 kr.**

*”Forhåndsinteressen for vores store elektriske luksus-SUV har været virkelig enestående, så det er dejligt, at lanceringen nu er en realitet, så vi kan imødekomme de mange bookinger af prøvekørsler”,* fortæller Alexander Gjedsted, Hongqi produktchef og fortsætter*: ”Alle sælgere har netop været igennem en grundig salgstræning af E-HS9 og er helt klar til at præsentere vores nye elbil. Det er jo et helt nyt produkt med spændende features, så det har været vigtigt for os klæde sælgerne grundigt på, så de kender bilen fra A til Z.”*

**Omfattende udstyrsliste og mulighed for privatleasing**

E-HS9 lanceres i fire forskellige udstyrsvarianter: Comfort til en pris på 795.000 kr., Premium til 955.000 kr., Exclusive til 1.060.000 kr. og Exclusive+ til 1.200.000 kr.

Der er naturligvis også mulighed for at vælge en privatleasingaftale. For Premium-varianten ligger den månedlige ydelse på 9.995 kr. ved en udbetaling på 74.995 kr. Perioden løber i 36 mdr. og dækker 10.000 km årligt. Exclusive har en månedlig ydelse på 11.495 kr. ved samme betingelser. Skal der bruges flere kilometer kan yderligere 5.000 km om året tilkøbes for 500 kr. ekstra om måneden

Exclusive har 551 hk og er udstyret med et batteri på 99 kWh, hvilket giver en rækkevidde på 465 km. Udstyrslisten er omfattende og inkluderer bl.a.:

Indtræk i sort nappa læder, panoramasoltag, 16” digitalt instrumentpanel, 16” infotainment touch skærm, 16” underholdningsskærm for passageren foran, omfattende førerassistentsystemer, herunder 12 parkeringssensorer og 4 kameraer,

Apple CarPlay og Android Auto, 360 graders kamera, ”soft close” lukning af døre, 4 zoners automatisk klimaanlæg, 9” kontrolpanel i midterkonsollen, der styrer klima, parkeringsfunktioner, start&stop og sædeindstillinger, elektrisk justerbare bagsæder på 2. sæderække, klimazone til tredje sædderække, 12 højttalere, akustikruder med dobbelt isolering og meget mere.

Udvendigt har E-HS9 Exclusive blandt andet skjulte dørhåndtag, mørktonede ruder, Matrix LED-forlygter, opvarmede og sammenklappelige sidespejle, tagrails og lys i C-stolpen, der indikerer opladningsstatus.

E-HS9 er også klar til at kunne afgive strøm via Vehicle-to-Load (V2L)-teknologien, så man kan have strøm med overalt til alle sine aktiviteter. Den fås desuden med anhængertræk, og kan trække op til 1.500 kg.

*”E-HS9 er en ganske særlig bil, som skal opleves bag rattet*”, understreger Alexander Gjedsted og fortsætter: ”*Komfortoplevelsen er helt unik pga. den specielle luftaffjedring, der skaber en følelse af at svæve. Undervognen kan hæves og sænkes efter behov, og ønsker man en mere dynamisk kørsel, vælger man blot Sport-indstillingen, hvorefter Boost-funktionen med 551 HK kan aktiveres. ”*

**Faktaboks Hongqi**

Hongqi blev etableret i 1958 og er Kinas ældste bilproducent. I dag er Hongqi den førende producent af luksus/premiumbiler og er en del af FAW gruppen, der er Kinas andenstørste bilproducent. FAW har desuden joint venture med VW, Audi, Toyota og Mazda.

Hongqi er etableret globalt med de mest moderne produktionsfaciliteter i Kina med fokus på energioptimering, et designcenter i München under ledelse af chefdesigner Giles Taylor og et R&D center i Sillicon Valley.